Energia menedzsment rendszer fejlesztése és bevezetése Szegeden

Kedvezményezett: Szeged Megyei Jogú Város Önkormányzata
A szerződött támogatás teljes összege: 224 790 000 Ft
A támogatás mértéke: 100%

Tartalom:
A projekt átfogó célja, hogy az Önkormányzat vezessen be egy olyan új lokális energiamenedzsment megoldást, amely szakmailag és technikailag megalapozott, megfelelőséget tanúsító szakvéleménnyel rendelkezik, előre meghatározott funkcionalitással bír, és hosszú távon működtethető; javítja az önkormányzati épületek energiahatékonyságát, elősegíti az energiatermelés és a fogyasztás optimális egyensúlyban tartását, továbbá rendszeres és pontos adatszolgáltatással támogatja a nemzetgazdasági és szakpolitikai döntések előkészítését, hozzájárulva ezzel az üvegházhatású gázok kibocsátásának mérsékléséhez. 
A kialakítani javasolt energiamenedzsment rendszer működtetése lényegesen hozzájárul az energiahatékonyság növeléséhez, miután a mérési eszközök által gyűjtött adatok és a döntéstámogató rendszerek segítségével optimalizálható a projektbe bevont épületek energiafelhasználása. A rendszer integrált mérési eszközök segítségével valós időben gyűjti a fogyasztási adatokat, ezzel lehetővé téve az energiafogyasztás pontos monitorozását, a rendszerszintű optimalizációt, valamint a hatékony erőforrás-elosztást. Így nem csupán a szén-dioxid kibocsátás csökkenése érhető el, hanem érdemi gazdasági megtakarítás is megvalósíthat, amely hozzájárul az önkormányzati intézmények hosszú távú fenntarthatóságához. 
A projekt megvalósítására konzorcium alakult, amelynek vezetője a Szeged Megyei Jogú Város Önkormányzata.

[bookmark: _GoBack]A konzorcium tagjaként Szeged Megyei Jogú Város Önkormányzata Bölcsődéi Siha Közi Bölcsődéjénél a fejlesztés keretében 1 db vízmérő, 1 db gázmérő, 1 db árammérő, 4 db hőmérséklet mérő és 5 db végponti vezérlő eszköz kiépítését, valamint a bevezetésre kerülő lokális energiamenedzsment rendszerhez történő csatlakoztatását tervezi.  

„A  projekt az Európai Unió támogatásával, a magyar állam társfinanszírozásával valósul meg.”

